**OBRAZLOŽENJE UZ GODIŠNJI IZVJEŠTAJ O IZVRŠENJU FINANCIJSKOG PLANA PRIHODA I PRIMITAKA I RASHODA I IZDATAKA PUČKOG OTVORENOG UČILIŠTA BUJE ZA 2024. GODINU**

1. **UVOD**

Obveza izrade i usvajanja polugodišnjih i godišnjih izvještaja o izvršenju financijskog plana proračunskog korisnika propisana je člancima 81.-87. Zakona o proračunu (NN 144/21), a detaljno je uređen Pravilnikom o polugodišnjem i godišnjem izvještaju u izvršenju proračuna i financijskog plana( NN 85/23)

Izvještaj o izvršenju financijskog plana prati jesu li se i u kojim iznosima ostvarile planirane pozicije prihoda, primitaka, rashoda, izdataka, viškova i manjkova unutar jedne godine.

1. **STRUKTURA IZVJEŠTAJA**

Prema člancima 81. st.1. ZOP-a, polugodišnji i godišnji izvještaj o izvršenju financijskog plana proračunskog korisnika sadrže:

1. Opći dio
2. Posebni dio
3. Obrazloženje općeg i posebnog dijela
4. Posebne izvještaje
5. **OPĆI DIO**

Opći dio polugodišnjeg i godišnjeg izvještaja o izvršenju financijskog plana proračunskog korisnika sadrži:

1. Sažetak Računa prihoda i rashoda i Račun financiranja
2. Račun prihoda i rashoda i Račun financiranja
3. Preneseni višak ili preneseni manjak prihoda nad rashodima

Račun prihoda i rashoda sastoji se od prihoda i rashoda iskazanih prema izvorima financiranja i ekonomskoj klasifikaciji te rashoda iskazanih prema funkcijskoj klasifikaciji.

U Računu financiranja iskazuju se primici od financijske imovine i zaduživanje te izdaci za financijsku imovinu i otplate instrumenata zaduživanja prema izvorima financiranja i ekonomskoj klasifikaciji kojeg u poslovanju za navedeno razdoblje u Pučkom otvorenom učilištu nije bilo.

Iz sažetka Računa prihoda i rashoda vidljivo je da su u izvještajnom razdoblju ostvareni ukupni prihodi i primici u iznosu od 228.748,43 eura, te realizirani ukupni rashodi i izdaci u iznosu od 235.999,50 eura te je rezultat izvještajnog razdoblja manjak prihoda u iznosu od 7.251,07 eura. Preneseni rezultat poslovanja (preneseni manjak) iz 2023. godine u 2024. godinu iznosi 204,18 eura.

Usporedbom s istim razdobljem prethodne proračunske godine , vidljivo je povećanje ostvarenih prihoda, što je ponajviše rezultat kapitalne potpore od Ministarstva kulture i medija te Grada Buja za adaptaciju garderobe iza pozornice Kino dvorane.

Račun financiranja ne sadrži podatke budući da u izvještajnom razdoblju nije bilo poslovnih promjena.

Prihodi i rashodi se u Računu prihoda i rashoda prikazuju prema ekonomskoj klasifikaciji (računi računskog plana proračuna) i prema izvorima financiranja (propisane skupine vrste prihoda), a rashodi se, uz navedene klasifikacije prikazuju (računi računskog plana proračuna) i prema funkcijskoj klasifikaciji.

Podaci navedeni u Općem dijelu proračuna su zbirni (obuhvaćaju sve prihode i rashode Učilišta). Detaljniji prikaz rashoda i izdataka (po korisnicima, glavama, aktivnostima) nalazi se u Posebnom dijelu proračuna te će biti također obrazloženi.

1. **OBRAZLOŽENJE OSTVARENJA PRIHODA I PRIMITAKA**

**Prihodi i primici:**

Ukupni prihodi (skupina 6 i 7) ostvareni su u iznosu od 228.748,43 eura što predstavlja 91,02% od godišnjeg plana i povećanje od 20,63 % u odnosu na prethodnu godinu.

Rekapitulacija prihoda po skupinama računa:

|  |  |  |  |  |  |  |
| --- | --- | --- | --- | --- | --- | --- |
| **skupina konta** | **Naziv konta prihoda** | **Izvršenje za izvještajno razdoblje prethodne godine 2023.** | **izvorni plan/ Rebalans 2024.** | **Izvršenje za izvještajno razdoblje** | **indeks 5/3** | **Indeks 5/4** |
| 1. | 2. | 3. | 4. | 5. | 6. | 7. |
| **63** | **Pomoći iz inozemstva i od subjekata unutar opće države** | 23.497,21 | 34.700,00 | 34.700,00 | 147,68 | 100,00 |
| **65** | **Prihodi od adm. pristojbi i po posebnim propisima** | 1.132,28 | 1.650,00 | 1.505,30 | 132,94 | 91,23 |
| **66** | **Prihodi od prodaje proizvoda i robe te pruženih usluga te prihodi od donacija** | 4.357,90 | 7.370,00 | 7.605,67 | 174,53 | 103,20  |
| **67** | **Prihodi iz nadležnog proračuna i od HZZO-a** | 160.640,49 | 207.588,68 | 184.937,46 | 115,13 | 89,09 |
|   | UKUPNO PRIHODI | 189.627,88 | 251.308,68 | 228.748,43 | 120,63 | 91,02 |

Prihodi od pomoći (skupina 63) ostvareni su 100 % u odnosu na godišnji financijski plan. Na ovoj skupini konta vode se pomoći od proračunskim korisnicima iz proračuna koji im nije nadležan (skupina 636), a koje se odnose na tekuće pomoći iz državnog i županijskog proračuna za sufinanciranje određene projekte u kulturi te kapitalne pomoći iz državnog proračuna za nabavu knjiga za gradsku knjižnicu. U odnosu na proteklo promatrano razdoblje, ostvareno je povećanje u visini od 47,68% . Ovo povećanje je najvećim dijelom zbog kapitalne pomoći iz državnog proračuna koje u tekućoj godini smo primili za adaptaciju poslovnog prostora.

Prihodi od administrativnih pristojbi i po posebnim propisima (skupina 65) ostvareni su 91,23 % u odnosu na plan, odnose se na prihode od članarine i zakasnine od gradske knjižnice , ulaznice za muzej te ulaznice za kazališne predstave. U odnosu na prošlogodišnje izvještajno razdoblje prihodi su nešto veći a odnose na povećanje posjetitelja u muzej.

Prihodi od prodaje proizvoda i robe te pruženih usluga i prihodi od donacija (skupina 66) -sadrže prihode koje Učilište ostvaruje sa vršenjem raznih usluga (661 podskupina) kao što je održavanje radionice i tečajeva za građane, fotokopirne usluge, održavanje raznih koncerta i povremeni najam. Ostvarenje ovih prihoda prema proteklom razdoblju su veći su za 74,53 % , a odnose na povećanje prihoda za povremeni najam prostora. Prihodi od prodaje proizvoda i robe te pruženih usluga su realizirani u odnosu na ukupan plan 3,20% .

Prihodi iz nadležnog proračuna (skupina 671) odnose se na prihode koje Učilište ostvaruje iz proračuna osnivača odnosno iz proračuna Grada Buja-Buie, to su prihodi podskupine 671, a odnose se na opće prihode i primitke i prihodi za nefinancijsku imovinu. Ostvareni su za 15,13% u odnosu na proteklo razdoblje i 89,09 % u odnosu na plan. Ovo ostvarenje u odnosu na proteklo razdoblje je proizašlo jer je Učilište u ovoj godini povećao osnovicu za obračun plaća, a prema planu materijalni troškovi bili su manje od planiranih.

1. **OBRAZLOŽENJE RASHODA I IZDATAKA**

Rekapitulacija rashoda po skupinama računa:

|  |  |  |  |  |  |  |
| --- | --- | --- | --- | --- | --- | --- |
| **skupina konta** | **Naziv konta prihoda** | **Izvršenje za izvještajno razdoblje prethodne godine 2023.** | **izvorni plan/Rebalans 2024.** | **Izvršenje za izvještajno razdoblje** | **indeks 5/3** | **Indeks 5/4** |
| 1. | 2. | 3. | 4. | 5. | 6. | 7. |
| **31** | **Rashodi za zaposlene** | 97.717,44 | 108.583,00 | 106.481,97 | 108,97 | 98,07 |
| **32** | **Materijalni rashodi** | 51.024,21 | 68.336,66 | 56.082,16 | 106,91 | 82,07 |
| **34** | **Financijski rashodi** | 0,00 | 50,00 | 0,55 |  | 1,10 |
| **41** | **Rashodi za nabavu ne proizvedene imovine** | 32.878,81 | 59.588,68 | 59.588,68 | 181,24 | 100,00 |
| **42** | **Rashodi za nabavu proizvedene dugotrajne imovine** | 12.111,26 | 14.546,16 | 13.846,14 | 114,32 | 95,19 |
|   | UKUPNO RASHODI | 193.731,72 | 251.104,50 | 235.999,50 | 121,82 | 93,98 |

Ukupni rashodi i izdaci izvještajnog razdoblja realizirani su u iznosu od 235.999,50 eura što čini 93,98% od planiranog, odnosno 21,82% su veći u odnosu na proteklo promatrano razdoblje.

Sukladno zakonskoj regulativi, podaci u OPĆEM DIJELU proračuna sadrže zbirni pregled svih rashoda navedenih u Posebnom dijelu gdje će se oni detaljnije promatrati.

1. **OBRAZLOŽENJE PRENESENOG MANJKA/VIŠAK IZ PRETHODNE GODINE I VIŠKA ODNOSNO MANJKA ZA PRIJENOS U SLIJEDEĆU GODINU**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|   |   |  **RASHODI / IZDACI PREMA IZVORIMA** | **PRIHODI 2024** | **RASHODI 2024** | **RAZLIKA** | **korekcija rezultata** |  **višak /manjak 2024. g.** | **Preneseni višak /manjak iz 2023.g.** |  **višak manjak u slijedeće razdoblje** |
|  |  | **SVEUKUPNO RASHODI / IZDACI** |  |  |  |  |  |  |  |
|  |  | **VIŠAK POSLOVANJA** |  |  |  |  |  |  |  |
| **Izvor**  | **1.1.** | **OPĆI PRIHODI I PRIMICI** | 144.348,78 | 150.192,11 | -5.843,33 |   | -5.843,33 | -7.740,21  | -13.583,54 |
| **Izvor**  | **3.2.** | **VLASTITI PRIHODI - PRORAČUNSKI KORISNICI** | 7.495,67 | 5.946,58 | 1.549,09 |   | 1.549,09 | 4.705,40 | 6.254,49 |
| **Izvor**  | **4.7.** | **PRIHODI POSEBNE NAMJENE** | 1.505,30 | 1.425,99 | 79,31 |   | 79,31 | 1.141,36 | 1.220,67 |
| **Izvor**  | **5.2.** | **POMOĆI - PRORAČUNSKI KORISNICI** | 34.700,00 | 5.000,00 | 29.700,00 | -29.700,00 | 0,00 |   | 0,00 |
| **Izvor**  | **6.2.** | **DONACIJE - PRORAČUNSKI KORISNICI** | 110,00 |   | 110,00 | -110,00 | 0,00 |   | 0,00 |
| **Izvor**  | **7.1.** | **PRIHODI OD NEFIN.IMOVINE I NADOKNADE ŠTETA OD OSIG.** | 40.588,68 |   | 40.588,68 | -40.588,68 | 0,00 |   | 0,00 |
|  |  |  |  |  |  |  |  |  |  |
|   |   | **UKUPNO** | **228.748,43** | **162.564,68** | **66.183,75** | **-70.398,68** | **-4.214,93** | **-1.893,45** | **-6.108,38** |
|  |  |  |  |  |  |  |  |  |  |
|  |  | **MANJAK NEFINANCIJSKE IMOVINE** |  |  |  |  |  |  |  |
| **Izvor**  | **1.1.** | **OPĆI PRIHODI I PRIMICI** |   | 0,00  | 0,00  |   | 0,00  | 0,00  | 0,00  |
| **Izvor**  | **3.2.** | **VLASTITI PRIHODI - PRORAČUNSKI KORISNICI** |   | 1.309,98  | -1.309,98  |   | -1.309,98  | 0,00  | -1.309,98  |
| **Izvor**  | **4.7.** | **PRIHODI POSEBNE NAMJENE** |   | 36,89  | -36,89  |   | -36,89  | 0,00  | -36,89  |
| **Izvor**  | **5.2.** | **POMOĆI - PRORAČUNSKI KORISNICI** |   | 31.389,27  | -31.389,27  | 29.700,00  | -1.689,27  | 1.689,27  | 0,00  |
| **Izvor**  | **6.2.** | **DONACIJE - PRORAČUNSKI KORISNICI** |   | 110,00  | -110,00  | 110,00  | 0,00  | 0,00  | 0,00  |
| **Izvor**  | **7.1.** | **PRIHODI OD NEFIN.IMOVINE I NADOKNADE ŠTETA OD OSIG.** |   | 40.588,68  | -40.588,68  | 40.588,68  | 0,00  | 0,00  | 0,00  |
|  |  |  |  |  |  |  |  |  |  |
|   |   | UKUPNO | **0,00**  | **73.434,82**  | **-73.434,82**  | **70.398,68**  | **-3.036,14**  | **1.689,27**  | **-1.346,87**  |
|  |  |  |  |  |  |  |  |  |   |
|   |   | **SVEUKUPNO** | **228.748,43**  | **235.999,50**  | **-7.251,07**  | **0,00**  | **-7.251,07**  | **-204,18**  | **-7.455,25**  |

**Struktura viškova i manjkova:**

Manjak iz izvora opći prihodi i primici u iznosu od 13.583,54 eura odnosi se na tzv. metodološki manjak . Prihodi iz općih prihoda i primitaka knjiženi su prema raspoloživim sredstvima a troškovi su knjiženi u razdoblju kada su nastali, tj. kad su se dogodili, sukladno zakonom o proračunu.

**7. POSEBNI DIO**

Posebni dio sadrži podatke izvršenja rashoda i izdataka po organizacijskoj klasifikaciji i programskoj klasifikaciji – rashodi i izdaci unutar razdjela i glava proračuna prikazuju se po programima, aktivnostima i računima računskog plana proračuna.

U nastavku se daje obrazloženje realizacije rashoda i izdataka prema navedenim proračunskim klasifikacijama.

Za razliku od općeg dijela proračuna, u posebnom dijelu ne prikazuju se usporedni podaci izvještajno razdoblje prethodne godine.

|  |  |
| --- | --- |
| STRUKTURA RASHODA PO AKTIVNOSTIMA |  |
|  |  |  |  |  |
| AKTIVNOSTI | PLANIRANO 2024. GODINA |  REALIZIRANO 2024. GODINA | STRUKTURA | INDEKS |
|  | 1 | 2 | 3 |  4 (2/1) |
| RASHODI ZA ZAPOSLENE | 108.583,00 | 106.481,97 | 45,12 | 98,07 |
| MATERIJALNI I FINANCIJSKI RASHODI | 30.659,38 | 23.933,70 | 10,14 | 78,06 |
| PROGRAMI U KNJIŽNICI | 1.948,20 | 1.539,97 | 0,65 | 79,05 |
| LIKOVNA DJELATNOST | 674,35 | 648,13 | 0,27 | 97,50 |
| IZLOŽBE | 3.534,08 | 3.203,69 | 1,36 | 90,65 |
| GLAZBENO SCENSKA DJELATNOST | 19.490,00 | 16.969,21 | 7,19 | 87,07 |
| RADIONICE I TEČAJEVI | 2.800,00 | 1.510,00 | 0,64 | 53,93 |
| MUZEJ | 7.680,65 | 6.678,01 | 2,83 | 86,95 |
| VALORIZACIJA I PROMOVIRANJE KAŠTELA ROTA | 1.600,00 | 1.600,00 | 0,68 | 100,00 |
| NABAVA NEFINANCIJSKE IMOVINE | 74.134,84 | 73.434,82 | 31,12 | 99,06 |
|  |  |  |  |  |
| UKUPNO | 251.104,50 | 235.999,50 | 100,00 | 93,98 |

**PROGRAM 1012 –Djelatnost Pučkog otvorenog učilišta Buje**

**A100063 – Aktivnost: Rashodi za zaposlene**

Sadrži sve rashode poslovanja koji se financiranju iz gradskog proračuna, a odnose se na plaće za zaposlenike za redovan rad i ostale rashode za zaposlene (božićnica, regres, dar djeci, otpremnina, naknade za prehranu i nagrade za rezultate rada), te pripadajuće doprinose koje plaća poslodavac. U srpnju 2024.g. povećana je osnovica za plaću. Ukupno realizirani rashodi su ­­­106.481,97 eura odnosno 98,07 % plana, što ne predstavlja značajnije odstupanje.

**A100064 Aktivnost: Materijalni i financijskih rashodi**

Materijalni rashodi izvršeni su u iznosu od 23.933,70 eura što je 78,06% od plana.

Oni obuhvaćaju naknade troškova zaposlenicima, rashodi za materijal i energiju, rashodi za usluge i ostale nespomenute rashode. Smanjenje u odnosnu na plan proizlazi iz nižih od planiranih troškova službenih putovanja, energenata te usluge investicijskog održavanja postrojenja i opreme.

**Aktivnost A100065 – PROGRAMI U KNJIŽNICI**

U 2024. godini predstavljeno je pet knjiga različitih autora, organizirane su četiri radionice za djecu te jedno putopisno predavanje. Realizirano je 79,05% planiranog programa. Najveće odstupanje odnosi se na nabavu časopisa za čitaonicu, budući da je čitaonica otvorena tek krajem godine.

**Aktivnost A100066 – LIKOVNA DJELATNOST**

Organiziran je dječji Ex tempore - Nema većih odstupanja od planiranog.

**Aktivnost A100067 – IZLOŽBENA DJELATNOST**

Izložbena djelatnost provodi se na različitim lokacijama, uključujući gradsku galeriju „Orsola“, foyer kino dvorane, kulu Sv. Martina i gradski muzej. Organizirano je pet samostalnih i skupnih izložbi, a realizirano je 90,65% planiranog programa.

**Aktivnost A100068 – GLAZBENA I SCENSKA DJELATNOST**

Glazbeno-scenska djelatnost obuhvaća realizaciju redovnih kulturnih programa, uključujući kazališne predstave, koncerte i druge manifestacije.

U 2024. godini ostvareno je 15 programa, među kojima su koncerti i kazališne predstave za odrasle i mlade. Velik dio glazbenog programa realizira se tijekom ljetnih mjeseci na različitim lokacijama u gradu i okolici. Također, u 2024. godini ponovno smo pokrenuli kinoprikazivačku djelatnost.

Nema značajnijih odstupanja od planiranog.

**Aktivnost A100070 – RADIONICE I TEČAJEVI**

Organizirano je sedam radionica i tečajeva. Realizirano je 53,93% sredstava manje od planiranih sredstava. Odstupanje se odnosi na nerealizirane radionice koje su bile planirane iz vlastitih izvora.

**Aktivnost A100071 – MUZEJSKA DJELATNOST**

Etnografski muzej Buje otvara svoja vrata isključivo tijekom ljetnih mjeseci, od kraja lipnja do sredine rujna. Ove godine osigurana su dodatna sredstva za zapošljavanje studenata na poslovima čuvanja muzeja.

Zahvaljujući tome, muzej je bio otvoren za posjetitelje svih sedam dana u tjednu, što je značajno unaprijedilo dostupnost kulturnih sadržaja kako za lokalnu zajednicu, tako i za turiste.

Nije bilo odstupanja od planiranog.

**Aktivnost A100086 – VALORIZACIJA I PROMOVIRANJE KAŠTEL ROTA**

Realizirana su dva predavanja i jedna radionica za djecu. Cilj je očuvanje povijesnog identiteta i kulturne baštine Momjana, te valorizacije i promicanje Kaštela Rota kao dijela kulturne baštine.

Nije bilo odstupanja od planiranog.

**Aktivnost K100002 – NABAVA NEFINACIJSKE IMOVINI**

U izvještajnom razdoblju, za ovu aktivnost utrošeno je 73.434,82 eura, što predstavlja 99,06 % planiranih sredstava.

Tijekom 2024. godine nastavili smo s ulaganjima u poslovne prostore. Provedena je temeljita obnova i renovacija garderoba kazališne dvorane, čime su značajno poboljšani uvjeti za sve korisnike dvorane – izvođače, organizatore događaja i tehničko osoblje. Vrijednost investicije iznosila je 59.588,68 eura.

**8. POSEBNE IZVJEŠTAJE**

Pravilnikom o polugodišnjem i godišnjem izvještaju o izvršenju proračuna i financijskog plana, NN 85/23, članak 30., propisano je da godišnji izvještaj o izvršenju financijskog plana proračunskog korisnika sadrži posebne izvještaje. Posebni izvještaji iz članka 30. Pravilnika u godišnjem izvještaju o izvršenju financijskog plana proračunskog i izvanproračunskog korisnika su:

 – izvještaj o zaduživanju na domaćem i stranom tržištu novca i kapitala,

 – izvještaj o korištenju sredstava fondova Europske unije,

 – izvještaj o danim zajmovima i potraživanjima po danim zajmovima i

– izvještaj o stanju potraživanja i dospjelih obveza te o stanju potencijalnih obveza po osnovi sudskih sporova.

**IZVJEŠTAJ O ZADUŽIVANJU NA DOMAĆEM I STRANOM TRŽIŠTU NOVCA I KAPITALA**

U 2024. godini nije se zaduživalo na domaćem i stranom tržištu novca i kapitala.

**IZVJEŠTAJ O KORIŠTENJU SREDSTAVA FONDOVA EUROPSKE UNIJE**

U 2024. godini nije koristilo sredstva fondova Europske unije.

 **IZVJEŠTAJ O DANIM ZAJMOVIMA I POTRAŽIVANJIMA PO DANIM ZAJMOVIMA**

 Pučko otvoreno učilište – Buje nema danih zajmova stoga niti potraživanja po istima.

**IZVJEŠTAJ O STANJU POTRAŽIVANJA I DOSPJELIH OBVEZA TE O STANJU POTENCIJALNIH OBVEZA PO OSNOVI SUDSKIH SPOROVA**

Na dan 31.12.2024.g. Pučko otvoreno učilište Buje ima sljedeća potraživanja:

|  |  |  |  |  |  |  |
| --- | --- | --- | --- | --- | --- | --- |
| KONTO | NAZIV RAČUNA | POTRAŽIVANJA 01.01.2024. | ZADUŽENJE | UKUPNO | NAPLAĆENO | STANJE 31.12.2024. |
| 1291 | Potraživanja za naknade koje se refundiraju i predujmove | 2.154,98 | 11.891,82 | 14.046,80 | 13.032,28 | 1.014,52 |
| 1652 | Potraživanja za prihode po posebnim propisima | 0,00 | 186,00 | 186,00 | 186,00 | 0,00 |
| 1661 | Potraživanja za prihode od prodaje proizvoda | 266,33 | 8.365,50 | 8.631,83 | 6.058,47 | 2.573,36 |
| 1672 | Potraživanje za prihode proračunskih. korisnika uplaćeni u proračun | 7.007,92 | 57.650,58 | 64.658,50 | 57.533,53 | 7.124,97 |
| 1911 | Unaprijed plaćeni rashodi budućih razdoblja | 626,61 | 814,02 | 1.770,63 | 626,61 | 814,02 |
| 1931 | Kontinuirani rashodi budućih razdoblja | 880,81 | 241,06 | 1.121,87 | 1.121,87 | 0,00 |
|  | UKUPNO | 10.936,65 | 84.661,98 | 95.598,63 | 84.071,76 | 11.526,87 |

Financijsku imovinu čine potraživanja od kupaca za prihode od prodaje robe i pružanja usluga u ukupnom iznosu od 2.573,36 eura. Učilište je djelomično uspjelo naplatiti dospjela potraživanja od kupaca u skladu s rokovima dospijeća, sukladno izdanim izlaznim računima.

Osim potraživanja od kupaca, financijsku imovinu čine i ostala potraživanja, uključujući potraživanja za naknade koje se refundiraju (zajednički režijski troškovi) u iznosu od 1.014,52 eura. Učilište također evidentira potraživanja u iznosu od 7.124,97 eura za sredstva uplaćena u nadležni proračun, koja se odnose na prihode uplaćene na zajednički račun riznice te će biti namjenski utrošena tijekom slijedeće godine. Uz to, evidentiran je i iznos od 814,02 eura koji se odnosi na buduće rashode odnosno rashode za osiguranje imovine i zaposlenika.

Od ukupnih potraživanja, 11.250,51 eura čine nedospjela potraživanja, dok 276,36 eura predstavljaju dospjela potraživanja.

Na dan 31.12.2024. g. Pučko otvoreno učilište Buje ima slijedeće obveze:

|  |  |  |  |  |  |  |
| --- | --- | --- | --- | --- | --- | --- |
| KONTO | NAZIV RAČUNA | OBVEZE 01.01.2024. | ZADUŽENJE | UKUPNO | PLAĆENO | STANJE 31.12.2024. |
| 2311 | Obveze za plaće - neto | 4.382,96 | 60.463,24 | 64.846,20 | 59.270,85 | 5.575,35 |
| 2312 | Obveze za naknade - neto | 171,84 | 1.015,04 | 1.186,88 | 1.186,88 | 0,00 |
| 2314 | Obveze za porez na dohodak iz plaća | 425,16 | 6.997,57 | 7.422,73 | 6.778,89 | 643,84 |
| 2315 | Obveze za doprinose iz plaća | 1.067,06 | 15.375,40 | 16.442,46 | 15.002,21 | 1.440,25 |
| 2316 | Obveze za doprinose na plaće | 969,41 | 13.668,04 | 14.637,45 | 13.373,64 | 1.263,81 |
| 2317 | Ostale obveze za zaposlene | 177,55 | 9.977,72 | 10.155,27 | 9.859,81 | 295,46 |
| 2321 | Naknade troškova zaposlenicima | 120,80 | 3.045,35 | 3.166,15 | 2.969,65 | 196,50 |
| 2322 | Rashodi za materijal i energiju | 1.554,06 | 15.850,70 | 17.404,76 | 14.410,39 | 2.994,37 |
| 2323 | Rashodi za usluge | 840,45 | 41.173,74 | 42.014,19 | 40.424,02 | 1.590,17 |
| 2324 | Obveze za naknade troškova osobama izvan radnog odnosa | 0,00 | 566,00 | 566,00 | 566,00 | 0,00 |
| 2329 | Ostali nespomenuti rashodi poslovanja | 965,21 | 5.063,57 | 6.028,78 | 4.439,65 | 1.589,13 |
| 2343 | Obveze za ostale financijske rashode | 0,00 | 0,55 | 0,55 | 0,55 | 0,00 |
| 2392 | Obveze za porez na dodanu vrijednost | 200,00 | 360,76 | 560,76 | 560,76 | 0,00 |
| 2412 | Nematerijalna imovina | 0,00 | 59.588,68 | 59.588,68 | 59.588,68 | 0,00 |
| 2422 | Postrojenja i oprema | 0,00 | 1.299,00 | 1.299,00 | 1.299,00 | 0,00 |
| 2424 | Knjige, umj. djela i ostale izlož. vrijednosti | 0,00 | 12.437,14 | 12.437,14 | 11.820,68 | 616,46 |
| 2911 | Obračunati rashodi koji nisu fakturirani | 0,00 | 203,42 | 203,42 | 0,00 | 203,42 |
|  | UKUPNO | 10.874,50 | 247.085,92 | 257.960,42 | 241.551,66 | 16.408,76 |

Prema Pravilniku o izvještavanju u proračunskom računovodstvu, obvezni su podaci o obvezama evidentiranim na kraju izvještajnog razdoblja, koje iznose ukupno 16.408,76 eura.

Učilište uredno podmiruje dospjele obveze u skladu s rokovima dospijeća. Na dan 31. prosinca 2024. evidentirane su obveze za zaposlene u iznosu od 9.218,71 eura, a odnose se na obračunatu plaću i naknadu za troškove prehrane radnika za prosinac 2024., koja je isplaćena u siječnju 2025.

Također su evidentirane obveze za materijalne rashode prema dobavljačima u iznosu od 6.986,63 eura. Uz to, evidentiran je i iznos od 203,42 eura koji se odnosi na pasivna vremenska razgraničenja (skupina 29) za rashode za koje dobavljač još nije ispostavio račun, a koji terete tekuće razdoblje.

Od ukupnih obveza, 14.336,00 eura čine nedospjele obveze, dok su 1.869,34 eura dospjele.

 Ravnateljica:

 Lovorka Lukani